stanford-oval/wikipedia huggingface dataset:
สหกรณ์เครดิตยูเนี่ยน
เครดิตยูเนี่ยนในประเทศไทย

เครดิตยูเนี่ยนในประเทศไทยจัดตั้งขึ้นในรูปแบบของสหกรณ์ ที่เรียกว่า สหกรณ์เครดิตยูเนี่ยน ประเทศไทยได้กำหนดให้เครดิตยูเนี่ยนเป็นสหกรณ์ประเภทที่ 7 และสหกรณ์เครดิตยูเนี่ยน ถือเป็นสถาบันการเงินตามกฎหมาย
เครดิตยูเนี่ยน สมาชิกจะต้องสะสมค่าหุ้น ๆ ละ 10 บาท เป็นจำนวนกี่หุ้นขึ้นอยู่กับที่ได้ตกลงกันไว้เมื่อตอนสมัคร และจะต้องสะสมหุ้นสม่ำเสมอทุกเดือน และการดำเนินกิจการจะมีลักษณะที่ใกล้เคียงกับกิจกรรมของธนาคาร ได้แก่รับฝากเงินจากเงินสมาชิก การให้สินเชื่อแก่สมาชิก รายได้หลักของเครดิตยูเนี่ยนจะเกิดจากรายได้จากดอกเบี้ยรับ และผลตอบแทนจากการนำเงินไปลงทุน ผลประโยชน์ที่ได้จากจะถูกจัดสรรในรูปของทุนสำรองของเครดิตยูเนี่ยน ทุนสวัสดิการต่างๆ เพื่อให้บริการแก่สมาชิก เงินปันผลสำหรับการถือหุ้นของสมาชิก เงินเฉลี่ยคืนจากการใช้บริการเงินกู้ของสมาชิก เป็นต้น
รูปแบบของเครดิตยูเนี่ยนในประเทศไทย
สหกรณ์ออมทรัพย์
สหกรณ์เครดิตยูเนี่ยน
ความแตกต่างของทั้ง 2 แบบคือสหกรณ์ออมทรัพย์มักถูกจัดตั้งขึ้นในหน่วยงาน โดยมากสมาชิกจะมีเงินเดือนประจำและถูกหักเป็นเปอร์เซ็นต์จากเงินเดือนเพื่อสะสมเป็นค่าหุ้นทุกๆ เดือน ในขณะที่สหกรณ์เครดิตยูเนี่ยน มักถูกจัดตั้งตามแหล่งชุมชน หมู่บ้าน กลุ่มที่ทำกิจกรรมร่วมกัน หรือกลุ่มสมาคมเดียวกัน เช่น กลุ่มเอ็นจีโอ (NGO) กลุ่มผู้พิการตาบอด กลุ่มผู้ทำธุรกิจขายตรง เป็นต้น
บุคคลทั่วไป ที่อยู่ในวงศ์สัมพันธ์เดียวกัน สามารถรวมตัวกันเพื่อจัดตั้งเป็นกลุ่มเครดิตยูเนี่ยน และสามารถขอจดทะเบียนจัดตั้งเป็นสหกรณ์ประเภทเครดิตยูเนี่ยนได้ตามพระราชบัญญัติสหกรณ์ พ.ศ. 2542
ประวัติ

การรวมกลุ่มกันเพื่อดำเนินการตามแนวคิดของสหกรณ์เครดิตยูเนี่ยน เป็นการรวมคนจากย่านชุมชนแออัดห้วยขวาง ดินแดง เมื่อวันที่ 25 กรกฎาคม 2508ใช้ชื่อว่า “เครดิตยูเนี่ยนแห่งศูนย์กลางเทวา” แต่ไม่ได้จดทะเบียนเป็นสหกรณ์
สหกรณ์ที่ได้รับการจดทะเบียนแห่งแรก คือ "สหกรณ์เครดิตยูเนี่ยนแม่มูล จำกัด" จังหวัดอุบลราชธานี ได้รับการจดทะเบียนเมื่อวันที่ 1 มกราคม 2522 ประเภทสหกรณ์ออมทรัพย์
สหกรณ์เครดิตยูเนี่ยนเดิมเป็นสหกรณ์ออมทรัพย์ในชุมชน จึงอยู่ในรูปย่อยของประเภท "สหกรณ์ออมทรัพย์" และต่อมาได้รับการกำหนดให้เป็นประเภท "สหกรณ์เครดิตยูเนี่ยน" ตามกฎกระทรวง กำหนดประเภทสหกรณ์ที่จะรับจดทะเบียน พ.ศ. 2548
แหล่งเชื่อมโยงภายนอก

ชุมนุมสหกรณ์เครดิตยูเนี่ยนแห่งประเทศไทย
นางสำมนักขา

| นางสำมนักขา |
| --- | --- |
ตัวละครใน รามเกียรติ์
นางสำมนักขา (ซ้ายสุด) พระราม (ตรงกลาง)  นางสีดา (ขวาสุด)
ข้อมูลตัวละครในเรื่อง
เผ่าพันธุ์: ยักษ์
เพศ: หญิง
คู่สมรส: ชิวหา
บุตร: กุมภกาศ, อดูล, ปีศาจยักษิณี, วรณีสูร
ญาติ: ท้าวลัสเตียน (บิดา) นางรัชฎา (มารดา) ทศกัณฐ์ (พี่ชาย) กุมภกรรณ (พี่ชาย) พิเภก (พี่ชาย) ขร (พี่ชาย) ทูษณ์ (พี่ชาย) ตรีเศียร (พี่ชาย)
สีกาย: เขียวสด
นางสำมนักขา (สันสกฤต: शूर्पणखा, ศูรฺปณขา) เป็นตัวละครหนึ่งในมหากาพย์รามายณะ
ประวัติ

นางสำมนักขา เป็นธิดาองค์เดียวของท้าวลัสเตียนและนางรัชฎา มีสวามีคือ ชิวหา เป็นน้องสาวของทศกัณฐ์ กุมภกรรณ พิเภก ขร ทูษณ์ และตรีเศียร นางสำมะนักขามีสามีชื่อ ชิวหา ซึ่งชิวหาผู้นี้ทำหน้าดูแลกรุงลงกาเมื่อทศกัณฐ์ได้ไปเที่ยวป่ากับนางมณโฑ ตลอดเวลา 7 วัน 7 คืนทำให้เกิดง่วงนอน จึงได้แลบลิ้นยาวออกมาปกคลุมกรุงลงกาและนอนหลับพักผ่อน เมื่อทศกัณฐ์กลับมาพบว่ากรุงลงกาถูกปกคลุมก็คิดว่าเป็นเวทมนตร์ของศัตรู จึงขว้างจักรไปตัดลิ้นชิวหาจนขาดทำให้ชิวหาถึงแก่ความตายยังความเศร้าโศกเสียใจให้แก่นางสำมนักขายิ่งนัก
หลังจากชิวหาสิ้นไป วันหนึ่งนางสำมนักขาไปเที่ยวป่าและได้พบพระรามจึงเกิดหลงรักขึ้นและได้เข้าไปเกี้ยวพาราสี แต่พระรามไม่สนใจ นางสำมะนักขาจึงตามพระรามไปที่อาศรมเห็นนางสีดา จึงคิดว่า ถ้าหากตนกำจัดนางสีดาได้ พระรามคงจะหันมาสนใจตน ดังนั้น นางสำมนักขาจึงเข้าไปทำร้ายนางสีดาแต่ถูกพระรามจับได้ จึงถูก พระลักษมณ์ ลงโทษด้วยการตัดหูและจมูก และปล่อยนางคืนไป เป็นเหตุให้เกิดสงครามระหว่างพระรามกับทศกัณฐ์
นางสำมนักขา มีบุตรเป็นรากษส 3 ใน 10 แห่งกรุงลงกา คือ กุมภกาศ  อดูล ปีศาจยักษิณี  และวรณีสูร
ลักษณะและสี

สีเขียวสด  1 หน้า  2 มือ ผมยาว สวมกระบังหน้า
โคลงภาพรามเกียรติ์

สำมนักขาชื่ออ้าง อสุรพันธุ์

นาฏขนิษฐาทศกรรฐ แก่นไท้

ฉวีกายสกลวรรณ เขียวสด สอาดนอ

เป็นเอกชาเยศรได้ อยู่ด้วยชิวหา

ขุนมหาสิทธิโวหาร

(ตัวสะกดตามต้นฉบับเดิม)
ข้อมูลเพิ่มเติม

โขนเรื่องรามเกียรติ์ ตอนนางสำมนักขา ของกรมศิลปากร[ลิงก์เสีย]
เดอะเฟซไทยแลนด์ ซีซัน 3

| เดอะเฟซไทยแลนด์ ซีซัน 3 |
| --- | --- |
โปสเตอร์โปรโมทรายการตั้งแต่ตอนที่ 8 จนถึงรอบไฟนอลวอล์ก
สร้างโดย: กันตนา
พิธีกร: ชานนท์ อักขระชาตะ
กรรมการ: เมทินี กิ่งโพยม น้ำทิพย์ จงรัชตวิบูลย์ มาช่า วัฒนพานิช (ตอนที่ 1–7) คริส หอวัง (ตอนที่ 8–13)
ประเทศแหล่งกำเนิด: ไทย
จำนวนตอน: 13
การผลิต
ผู้อำนวยการผลิต: ปิยะรัฐ กัลย์จาฤก
สถานที่ถ่ายทำ: เดอะเฟซไทยแลนด์ สตูดิโอ
ความยาวตอน: 1 ชั่วโมง 30 นาที
ออกอากาศ
เครือข่าย: สถานีวิทยุโทรทัศน์ไทยทีวีสีช่อง 3
ออกอากาศ: 4 กุมภาพันธ์ 2560 – 29 เมษายน 2560
เดอะเฟซไทยแลนด์ ซีซัน 3 (อังกฤษ: The Face Thailand Season 3) รายการเรียลลิตีเพื่อค้นหาสุดยอดนางแบบ เมนเทอร์ ได้แก่ เมทินี กิ่งโพยม, น้ำทิพย์ จงรัชตวิบูลย์ และ มาช่า วัฒนพานิช โดยมีการรับสมัครในวันที่ 14 สิงหาคม 2559 ณ มีทติ้ง รูม รอยัล พารากอน ฮอลล์ ชั้น 5 ศูนย์การค้าสยามพารากอน
ในซีซัน 3 นี้ เป็นฤดูกาลแรกที่เปิดโอกาสให้ผู้หญิงข้ามเพศ และผู้หญิงที่แต่งงานแล้ว สามารถสมัครเข้าร่วมแข่งขันได้ โดย เมทินี กิ่งโพยม ยังคงเป็นเมนเทอร์ในรายการเป็นปีที่สาม และในวันที่ 3 กันยายน พ.ศ. 2559 ได้มีการเปิดเผยโฉมเมนเทอร์ในฤดูกาลนี้อีกสองคนคือ น้ำทิพย์ จงรัชตวิบูลย์ ที่มาเป็นเมนเทอร์อีกครั้ง และ มาช่า วัฒนพานิช ซึ่งเป็นเมนเทอร์คนใหม่ในฤดูกาลนี้ ส่วน ชานนท์ อักขระชาตะ ยังคงรับหน้าที่เป็นพิธีกรต่อไป และในวันที่ 13 กันยายน 2559 ได้มีการแถลงข่าวเปิดตัวรายการอย่างเป็นทางการพร้อมกับการเปิดตัวผู้เข้าแข่งขันจากรอบออดิชั่นทั้ง 50 คน โดยรายการเริ่มออกอากาศครั้งแรกในวันที่ 4 กุมภาพันธ์ 2560
ในตอนที่ 8 มาช่า วัฒนพานิช ได้ยุติบทบาทการเป็นเมนเทอร์ และได้ คริส หอวัง มาทำหน้าที่แทน
ในวันที่ 29 เมษายน 2560 ก็ได้ผู้ชนะคนที่สามของรายการคือ ณัฐธยาน์ บุญชมไพศาล
กติกา

ดูบทความหลักที่: เดอะเฟซไทยแลนด์
ผู้เข้าแข่งขัน

(อายุเป็นไปตามช่วงเวลาที่ถ่ายทำรายการ)
| ผู้เข้าแข่งขัน | อายุ | ส่วนสูง | ภูมิลำเนา | ทีม | ทีม | ผลการแข่งขัน | ลำดับ |
| --- | --- | --- | --- | --- | --- | --- | --- |
| บุ้งกี๋, ระชา รักขพันธ์ | 26 | 177 ซม. | สมุทรสาคร | มาช่า | มาช่า | ถูกคัดออกในตอนที่ 2 | 15 |
| เม็ดพลอย, ภูริชญา เจนจบจริง | 19 | 179 ซม. | ชลบุรี | ลูกเกด | ลูกเกด | ถูกคัดออกในตอนที่ 4 | 14 |
| มาญ่า, วันวิสา ประภาสิริวิชัยกุล โกลด์แมน | 22 | 170 ซม. | เชียงใหม่ | มาช่า | มาช่า | ถูกคัดออกในตอนที่ 5 | 13 |
| ปริม, กรวรรณ หลอดสันเทียะ | 22 | 178 ซม. | นครราชสีมา | มาช่า | มาช่า | ถูกคัดออกในตอนที่ 6 | 12 |
| ข้าว, จุฑารัตน์  แก้วมณี | 27 | 172 ซม. | กรุงเทพมหานคร | บี | บี | ถูกคัดออกในตอนที่ 8 | 11 |
| บลอสซั่ม, ชนัญชิดา  รุ่งเพชรรัตน์ | 25 | 177 ซม. | กรุงเทพมหานคร | บี | บี | ถูกคัดออกในตอนที่ 9 | 10 |
| ฮาน่า, ณธฉัตร ชาญเชี่ยว | 25 | 180 ซม. | สุรินทร์ | ลูกเกด | คริส | ถูกคัดออกในตอนที่ 3, กลับเข้ามาอีกครั้งในตอนที่ 9 และถูกคัดออกในตอนที่ 10 | 9 |
| จูลี่, วิลาวรรณ แอนเดอร์สัน | 22 | 178 ซม. | ชลบุรี | มาช่า | คริส | ถูกคัดออกในตอนที่ 11 | 8 |
| มิ้นท์, พุทธิดา สมัยนิยม | 20 | 176 ซม. | กาญจนบุรี | ลูกเกด | ลูกเกด | ถูกคัดออกในตอนที่ 7, กลับเข้ามาอีกครั้งในตอนที่ 9 และถูกคัดออกในตอนที่ 12 | 5 |
| ทับทิม, ภรัณยา ลาภอุดมสกุล | 23 | 173 ซม. | อุบลราชธานี | บี | บี | ถูกคัดออกในตอนที่ 12 | 5 |
| เทีย, เทีย ทวีพาณิชย์พันธุ์ | 20 | 170 ซม. | ภูเก็ต | บี | บี | ถูกคัดออกในตอนที่ 12 | 5 |
| สกาย, มาเรีย เฮิร์ชเลอร์ | 21 | 174 ซม. | อุบลราชธานี | บี | บี | รองชนะเลิศ | 2 |
| ฟ้า, ภีมสินี สว่างกล้า | 22 | 178 ซม. | นนทบุรี | ลูกเกด | ลูกเกด | รองชนะเลิศ | 2 |
| เพลงขวัญ, นัตยา ทองเสน | 18 | 175 ซม. | ภูเก็ต | ลูกเกด | ลูกเกด | รองชนะเลิศ | 2 |
| เกรซ, ณัฐธยาน์ บุญชมไพศาล | 22 | 173 ซม. | กรุงเทพมหานคร | มาช่า | คริส | ชนะเลิศ | 1 |
ข้อมูลการออกอากาศ > ตอนที่ 1 : Casting

ออกอากาศ 4 กุมภาพันธ์ 2560
ลูกเกด เมทินี, บี น้ำทิพย์ และ มาช่า วัฒนพานิช ได้ทำการคัดเลือกสาว ๆ จำนวน 50 คนให้ผ่านเข้าสู่รอบ 15 คนสุดท้าย โดยรอบแรกเป็นการถ่ายภาพหน้าธรรมชาติแบบกลุ่ม รอบที่สองเป็นการเดินแบบโดยปิดบังใบหน้าของผู้เข้าแข่งขัน และรอบที่สามเป็นการแต่งหน้าเพื่อให้เมนเทอร์เลือกเข้าทีมให้เหลือสิบห้าคนสุดท้าย และแบ่งออกเป็นสามทีม ทีมละห้าคนตามที่เมนเทอร์หรือผู้เข้าแข่งขันได้ตัดสินใจเลือก
ทีมบี :เทีย, ข้าว, บลอสซั่ม, ทับทิม และ สกาย
ทีมลูกเกด :ฮาน่า, มิ้นท์, เม็ดพลอย, เพลงขวัญ และ ฟ้า
ทีมมาช่า :บุ้งกี๋, มาญ่า, จูลี่, เกรซ และ ปริม
ช่างถ่ายภาพ: สุรชัย แสงสุวรรณ (ปุย)
แขกรับเชิญพิเศษ: ปิยะรัฐ กัลย์จาฤก (เต้)
ข้อมูลการออกอากาศ > ตอนที่ 2 : Opposite Attraction

ทีมที่ชนะแคมเปญ: ทีมบี
ผู้ที่ถูกส่งเข้ามาในห้องคัดออก: บุ้งกี๋ ระชา และ เพลงขวัญ นัตยา
ผู้ที่ถูกคัดออก: บุ้งกี๋ ระชา
ช่างถ่ายภาพ: ธาดา วาริช (จ๊อด)
นายแบบรับเชิญ: นาวิน บราวเนลล์
แขกรับเชิญพิเศษ: เจนี่ เทียนโพธิ์สุวรรณ์, พลัฏฐ์ เจริญไทยทวี (ไทม์) Interior Designer, กุลวิทย์ เลาสุขศรี (ฟอร์ด), ปิยะรัฐ กัลย์จาฤก (เต้)
ข้อมูลการออกอากาศ > ตอนที่ 3 : Red Carpet Catwalk with Toyota Camry

ทีมที่ชนะแคมเปญ: ทีมบี
ผู้ที่ถูกส่งเข้ามาในห้องคัดออก: มาญ่า วันวิสา และ ฮาน่า ณธฉัตร
ผู้ที่ถูกคัดออก: ฮาน่า ณธฉัตร
แขกรับเชิญพิเศษ: พรเทพ หวันปาเต๊ะ (หรั่ง), สมบัษร ถิระสาโรช (ตือ), มิลิน ยุวจรัสกุล (มีมี่) , ชวนล ไคสิริ (ฌอน)
ข้อมูลการออกอากาศ > ตอนที่ 4 : Photo Shoot Crème Body Wash

ทีมที่ชนะแคมเปญ: ทีมมาช่า
ผู้ที่ถูกส่งเข้ามาในห้องคัดออก: บลอสซั่ม ชนัญชิดา และ เม็ดพลอย ภูริชญา
ผู้ที่ถูกคัดออก: เม็ดพลอย ภูริชญา
ช่างถ่ายภาพ: คณชัย เบญจรงคกุล (คิด), อมาตย์ นิมิตภาคย์ (ใหญ่)
นายแบบรับเชิญ: Niko Georgiev
แขกรับเชิญพิเศษ:: ทัศนพร เอกพงศ์พิสิฐ, ปิยวัชร ราชพลสิทธิ์ (พีท), และ ดาวิกา โฮร์เน่ (ใหม่)
ข้อมูลการออกอากาศ > ตอนที่ 5 : Smoke Bomb Fashion Video

ทีมที่ชนะแคมเปญ: ทีมลูกเกด
ผู้ที่ถูกส่งเข้ามาในห้องคัดออก: ทับทิม ภรัณยา และ มาญ่า วันวิสา
ผู้ที่ถูกคัดออก: มาญ่า วันวิสา
แขกรับเชิญพิเศษ: เจนี่ เทียนโพธิ์สุวรรณ์
ข้อมูลการออกอากาศ > ตอนที่ 6 : Rainy Catwalk

ทีมที่ชนะแคมเปญ: ทีมลูกเกด
ผู้ที่ถูกส่งเข้ามาในห้องคัดออก: เทีย ลี่ และ ปริม กรวรรณ
ผู้ที่ถูกคัดออก: ปริม กรวรรณ
แขกรับเชิญพิเศษ:ณิศรา ไตรโรจน์, ซอนย่า คูลลิ่ง (พิม)
ข้อมูลการออกอากาศ > ตอนที่ 7 : Make New York Angels Happen

ทีมที่ชนะแคมเปญ: ทีมมาช่า
ผู้ที่ถูกส่งเข้ามาในห้องคัดออก: ทับทิม ภรัณยา และ มิ้นท์ พุทธิดา
ผู้ที่ถูกคัดออก: มิ้นท์ พุทธิดา
แขกรับเชิญพิเศษ: เจนี่ เทียนโพธิ์สุวรรณ์ และ ราณี แคมเปน (เบลล่า)
ข้อมูลการออกอากาศ > ตอนที่ 8 : SnailWhite Winter Runway

เมนเทอร์ที่ถอนตัว: มาช่า วัฒนพานิช
เมนเทอร์ที่มาทำหน้าที่แทน: คริส หอวัง
ทีมที่ชนะแคมเปญ: ทีมลูกเกด
ผู้ที่ถูกส่งเข้ามาในห้องคัดออก: จูลี่ วิลาวรรณ และ ข้าว จุฑารัตน์
ผู้ที่ถูกคัดออก: ข้าว  จุฑารัตน์
แขกรับเชิญพิเศษ สมบัษร ถิระสาโรช (ตือ), เสาวคนธ์ พรพัฒนารักษ์ และ เคธี่ พัฒนปราการ
ข้อมูลการออกอากาศ > ตอนที่ 9 : Morning after

ผู้ที่ได้กลับมาอยู่ในทีมใหม่: ฮาน่า ณธฉัตร
ผู้ที่ได้กลับมาอยู่ในทีมเดิม: มิ้นท์ พุทธิดา
ทีมที่ชนะแคมเปญ: ทีมคริส
ผู้ที่ถูกส่งเข้ามาในห้องคัดออก: บลอสซั่ม ชนัญชิดา และ ฟ้า ภีมสินี
ผู้ที่ถูกคัดออก: บลอสซั่ม ชนัญชิดา
ช่างถ่ายภาพ: ณัฐ ประกอบสันติสุข
นายแบบรับเชิญ: Luis Meza
แขกรับเชิญพิเศษ: พญ.ของขวัญ ฟูจิตนิรันดร์ (หมอเคท), จรรยาพร ทองไทย (โอ๋), วรพักตร์ บรรเลงจิต (กุ๊ก), พชร จิราธิวัฒน์ (พีช)
ข้อมูลการออกอากาศ > ตอนที่ 10 : Zorb Ball Catwalk

ออกอากาศ 8 เมษายน 2560
ทีมที่ชนะแคมเปญ: ทีมบี
ผู้ที่ถูกส่งเข้ามาในห้องคัดออก: ฮาน่า ณธฉัตร และ มิ้นท์ พุทธิดา
ผู้ที่ถูกคัดออก: ฮาน่า ณธฉัตร
แขกรับเชิญพิเศษ: ปันปัน นาคประเสริฐ, ณัฐพล วิสุทธิไกรสีห์, พลพัฒน์ อัศวะประภา (หมู อาซาว่า), อารดา จิรกาญจนากร, อุรัสยา เสปอร์บันด์ (ญาญ่า)
ข้อมูลการออกอากาศ > ตอนที่ 11 : Heaven Help You

ออกอากาศ 15 เมษายน 2560
ทีมที่ชนะแคมเปญ: ทีมลูกเกด
ผู้ที่ถูกส่งเข้ามาในห้องคัดออก: ทับทิม ภรัณยา และ จูลี่ วิลาวรรณ
ผู้ที่ถูกคัดออก: จูลี่ วิลาวรรณ
ช่างถ่ายภาพ: คณชัย เบญจรงคกุล (คิด)
นายแบบรับเชิญ: Luis Meza
แขกรับเชิญพิเศษ: ภฤตยา สัจจศิลา (ฝน), วิเศษ รังษีสิงห์พิพัฒน์ (โน้ต) และ ภัทรียา ณ นคร (พาย)
ข้อมูลการออกอากาศ > ตอนที่ 12 : Make New York Happen MV

ออกอากาศ 22 เมษายน 2560
ผู้เข้าแข่งขันที่ถูกเลือกจากเมนเทอร์: เกรซ ณัฐธยาน์, สกาย มาเรีย และ ฟ้า ภีมสินี
ผู้ที่ชนะแคมเปญ: เพลงขวัญ นัตยา
ผู้เข้าแข่งขันคนที่สี่ที่ถูกเลือกโดยเมนเทอร์จากทีมที่ชนะแคมเปญ: เพลงขวัญ นัตยา
ผู้ที่ถูกคัดออก: มิ้นท์ พุทธิดา, ทับทิม ภรัณยา และ เทีย ลี่
แขกรับเชิญพิเศษ: อุรัสยา เสปอร์บันด์ (ญาญ่า)
ข้อมูลการออกอากาศ > ตอนที่ 13 : Final Walk

ออกอากาศ 29 เมษายน 2560
เดอะเฟซไทยแลนด์: ณัฐธยาน์ บุญชมไพศาล
เมนเทอร์ของเดอะเฟซไทยแลนด์: มาช่า วัฒนพานิช (ตอนที่ 1-7) และ "คริส" ศิริน หอวัง (ตอนที่ 8-13)
พิธีกรร่วมพิเศษ: ปาณิสรา อารยะสกุล (โอปอล)
แขกรับเชิญพิเศษ: รฐา โพธิ์งาม (หญิง), ดาวิกา โฮร์เน่ (ใหม่), Luis Meza, ปิยะรัฐ กัลย์จาฤก (เต้), นนทรีย์ นิมิบุตร (อุ๋ย), อภิชญา เอื้อสุนทรวัฒนา, กัลป์ กัลย์จาฤก (เต๊นท์), เก็ตสึโนวา (วงดนตรี), อจิรภา ไมซิงเกอร์ (ซาบิน่า), กันติชา ชุมมะ (ติช่า), มาช่า วัฒนพานิช, Cho Min-ho และ Kim Jae-young
แขกกิตติมศักดิ์: ทูลกระหม่อมหญิงอุบลรัตนราชกัญญา สิริวัฒนาพรรณวดี
ข้อมูลการแข่งขัน > แคมเปญ

ตอนที่ 1 : ถ่ายภาพกลุ่มแบบไม่แต่งหน้า, ทดสอบการเดินแบบ และถ่ายภาพเพื่อคัดเลือกเข้าทีม(รอบคัดเลือก)
ตอนที่ 2 : ถ่ายภาพกลุ่ม โดยแต่งตัว แต่งหน้า แสดงท่าทาง เป็นผู้ชายร่วมกับ ปิยะรัฐ กัลย์จาฤก ด้วยแนวคิด "Opposite Attraction"
ตอนที่ 3 : เดินแฟชั่นบนพรมแดงที่ทอดยาว ด้วยแนวคิด "Red Carpet Catwalk with Toyota Camry" 3 รุ่น คือชุดแนว สง่างาม, ปราดเปรียว และล้ำยุค
ตอนที่ 4 : ถ่ายภาพกลุ่มในอ่างจาคูซซีที่มีฟองครีมอยู่ ด้วยแนวคิด "Photo Shoot Crème Body Wash" เพื่อนำเสนอให้กับผลิตภัณฑ์ Namu Life SnailWhite Crème Body Wash
ตอนที่ 5 : ถ่ายแฟชั่นวิดีโอ ด้วยแนวคิด "Smoke Bomb Fashion Video" เพื่อนำเสนอผลิตภัณฑ์ของ TRESemmé พร้อมกับระเบิดควันหลากสี
ตอนที่ 6 : เดินแฟชั่นท่ามกลางสายฝน ด้วยแนวคิด "Rainy Catwalk" เพื่อนำเสนอผลิตภัณฑ์ของ GUESS
ตอนที่ 7 : ถ่ายแฟชั่นวิดีโอ ในรูปแบบของ Hot Angels และ Posh Angels ด้วยแนวคิด "Make New York Angels Happen" ให้กับผลิตภัณฑ์เครื่องสำอาง Maybelline Newyork
ตอนที่ 8 : เดินแฟชั่นบนทางเดินขนาดเล็ก รูปทรงเลข 8 ที่ทอดยาวอยู่บนลานสเกตน้ำแข็ง ด้วยแนวคิด "SnailWhite Winter Runway" นำเสนอผลิตภัณฑ์ของ SnailWhite Body Booster
ตอนที่ 9 : ถ่ายภาพร่วมกับนายแบบชาย ด้วยแนวคิด "Morning After" เพื่อนำเสนอผลิตภัณฑ์ของ TRESemmé
ตอนที่ 10 : เดินแฟชั่นในลูกบอลใสขนาดใหญ่ บนทางเดินขนาดเล็ก ที่อยู่ในสระว่ายน้ำ ด้วยแนวคิด "Zorb Ball Catwalk" นำเสนอผลิตภัณฑ์ของ Laurier Super Ultra Slim Sweet Sakura
ตอนที่ 11 : ถ่ายภาพโดยห้อยตัวอยู่บนสลิง ในระดับตู้คอนเทนเนอร์ 4 ชั้น ด้วยแนวคิด "Heaven Help You" นำเสนอผลิตภัณฑ์ของ "Slin Drink"
ตอนที่ 12 : ถ่ายมิวสิกวิดีโอเพลง "MAKE IT HAPPEN" ขับร้องโดย อุรัสยา เสปอร์บันด์ ด้วยแนวคิด "Make New York MV Happen" ให้กับผลิตภัณฑ์เครื่องสำอาง Maybelline Newyork
ตอนที่ 13 : ถ่ายภาพยนตร์สั้น แนวโลดโผน-ชีวิต เพื่อนำเสนอผลิตภัณฑ์ของ "Samsung Galaxy S8+" กำกับโดย นนทรีย์ นิมิบุตร
สโมสรกีฬาราพีทวีน

สโมสรกีฬาราพีทวีน (เยอรมัน: Sportklub Rapid Wien) หรือ แรพิดเวียนนา (อังกฤษ: Rapid Vienna) เป็นสโมสรฟุตบอลอาชีพในประเทศออสเตรีย ตั้งอยู่ที่เวียนนา สโมสรคว้าแชมป์ลีกออสเตรียนบุนเดิสลีกามากถึง 32 สมัย สนามเหย้าคือ สนามกีฬาอลิอันซ์
เกียรติประวัติ > ในประเทศ

แชมป์ฟุตบอลออสเตรีย / ออสเตรียนบุนเดิสลีกา (32)
ออสเตรียนคัพ (14)
ออสเตรียนซูเปอร์คัพ (3)
แชมป์ฟุตบอลเยอรมัน (1)
เยอรมันคัพ (1)
เกียรติประวัติ > ทวีป

มิโตรปาคัพ (2)
ยูโรเปียนคัพวินเนอร์สคัพ
แหล่งข้อมูลอื่น

Rapid at UEFA.COM
Rapid at EUFO.DE เก็บถาวร 2022-10-07 ที่ เวย์แบ็กแมชชีน
Rapid at Weltfussball.de
| ด ค กออสเตรียนฟุตบอลบุนเดิสลีกา |
| --- | --- |
สโมสรในฤดูกาล 2019–20:  Admira Wacker Mödling  เอาส์ทรีอาวีน  Hartberg  ลัสค์  Mattersburg  ราพีทวีน  เร็ดบุลซัลทซ์บวร์ค  Rheindorf Altach  St. Pölten  Sturm Graz  Wolfsberger AC  WSG Tirol 
สนามกีฬาอลิอันซ์
โรงพยาบาลสรรพสิทธิประสงค์

ระวังสับสนกับ โรงพยาบาลค่ายสรรพสิทธิประสงค์
| โรงพยาบาลสรรพสิทธิประสงค์ |
| --- | --- |
Sunpasitthiprasong Hospital


ประเภท: โรงพยาบาลศูนย์
ที่ตั้ง: เลขที่ 122 ถนนสรรพสิทธิ์ ตำบลในเมือง อำเภอเมืองอุบลราชธานี จังหวัดอุบลราชธานี
ข้อมูลทั่วไป
ก่อตั้ง: 3 มกราคม พ.ศ. 2479 (88 ปี)
สังกัด: กระทรวงสาธารณสุข
ความร่วมมือ: คณะแพทยศาสตร์ มหาวิทยาลัยขอนแก่น วิทยาลัยแพทยศาสตร์และการสาธารณสุข มหาวิทยาลัยอุบลราชธานี สถาบันพระบรมราชชนก วิทยาลัยพยาบาลบรมราชชนนี สรรพสิทธิประสงค์
ผู้อำนวยการ: นายแพทย์มนต์ชัย วิวัฒนาสิทธิพงศ์
จำนวนเตียง: 1,188 เตียง
เว็บไซต์: https://www.sunpasit.go.th/
โรงพยาบาลสรรพสิทธิประสงค์ เป็นโรงพยาบาลศูนย์ประจำจังหวัดอุบลราชธานี มีขนาด 1,188 เตียง ตั้งอยู่ที่อำเภอเมืองอุบลราชธานี จังหวัดอุบลราชธานี ก่อตั้งขึ้นเมื่อปี พ.ศ. 2479 โดยให้บริการรักษาทั่วผู้ป่วยในและผู้ป่วยนอก และทำหน้าที่เป็นศูนย์แพทยศาสตรศึกษาชั้นคลินิกและสถาบันสมทบเพื่อการผลิตแพทย์ให้กับคณะแพทยศาสตร์ มหาวิทยาลัยขอนแก่น และวิทยาลัยแพทยศาสตร์และการสาธารณสุข มหาวิทยาลัยอุบลราชธานี
ประวัติ

โรงพยาบาลสรรพสิทธิประสงค์ เป็นโรงพยาบาลศูนย์ ประจำจังหวัดอุบลราชธานี และเป็นโรงพยาบาลศูนย์แห่งแรกของเขตบริการสุขภาพเขต10 สังกัดกระทรวงสาธารณสุข ให้บริการรักษาทั่วไปแก่ผู้ป่วยในและผู้ป่วยนอก ในเขตพื้นที่ภาคตะวันออกเฉียงเหนือตอนล่าง เขตบริการสุขภาพที่10(อุบลราชธานี ศรีสะเกษ ยโสธร อำนาจเจริญ ศรีสะเกษ)และพื้นที่ใกล้เคียง และเป็นศูนย์แพทยศาสตร์ศึกษาระดับชั้นคลินิก ให้กับคณะแพทยศาสตร์ มหาวิทยาลัยขอนแก่น และวิทยาลัยแพทยศาสตร์และการสาธารณสุข มหาวิทยาลัยอุบลราชธานี โดยเป็นสถานพยาบาลที่ตั้งอยู่บนพื้นที่ประทานของ หม่อมเจ้าอุปลีสาณ ชุมพล และ หม่อมเจ้ากมลีสาณ ชุมพล ซึ่งเป็นที่ดินตกทอดมาเป็นมรดกในบริเวณที่เรียกว่า "สวนโนนดง" ของพลตรีพระเจ้าบรมวงศ์เธอ พระองค์เจ้าชุมพลสมโภช กรมหลวงสรรพสิทธิประสงค์ ข้าหลวงต่างพระองค์สำเร็จราชการมณฑลลาวกาว (มณฑลอีสาน)
ศูนย์แพทยศาสตรศึกษาชั้นคลินิก

ศูนย์แพทยศาสตรศึกษาชั้นคลินิก โรงพยาบาลสรรพสิทธิประสงค์ ภายใต้โครงการผลิตแพทย์เพื่อชาวชนบท ศูนย์แพทยศาสตรศึกษาชั้นคลินิกโรงพยาบาลสรรพสิทธิประสงค์ ก่อตั้งขึ้นภายใต้โครงการผลิตแพทย์เพิ่มเพื่อชาวชนบท (the Collaborative Project to Increase Production of Rural Doctor : CPIRD)  เพื่อแก้ปัญหาการขาดแคลนแพทย์และการกระจายแพทย์ที่ไม่เหมาะสมในชนบท โดยมียุทธศาสตร์เริ่มต้นคือ รับจากชนบท เรียนที่ชนบท และกลับสู่ชนบท และได้ลงนามความร่วมมืออย่างเป็นทางการกับวิทยาลัยแพทยศาสตร์และการสาธารณสุข มหาวิทยาลัยอุบลราชธานี โดยการจัดการเรียนการสอน นักศึกษาชั้นปีที่ 1 จะเรียนกระบวนวิชาในหมวดวิชาศึกษาทั่วไปตามข้อบังคับเพื่อการศึกษา ขั้นปริญญาตรีของมหาวิทยาลัยอุบลราชธานี ชั้นปีที่ 2-3 เรียนร่วมกับชั้นปรีคลินิกของวิทยาลัยแพทยศาสตร์และการสาธารณสุข มหาวิทยาลัยอุบลราชธานี ส่วนในชั้นคลินิกปีที่ 4-6 เรียนที่ศูนย์แพทยศาสตรศึกษาชั้นคลินิก โรงพยาบาลสรรพสิทธิประสงค์
หลักสูตรการศึกษา

ปัจจุบัน ศูนย์แพทยศาสตรศึกษาชั้นคลินิก โรงพยาบาลสรรพสิทธิประสงค์ จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิตของ วิทยาลัยแพทยศาสตร์และการสาธารณสุข มหาวิทยาลัยอุบลราชธานี 1 หลุกสูตร คือ
| ปริญญาตรี | สถาบันอุดมศึกษา |
| --- | --- |
 หลักสูตรแพทยศาสตรบัณฑิต (พ.บ.) สาขาวิชาแพทยศาสตร์:  วิทยาลัยแพทยศาสตร์และการสาธารณสุข มหาวิทยาลัยอุบลราชธานี
ระยะเวลาในการศึกษา

ใช้ระยะเวลาในการศึกษาตลอดหลักสูตรรวม 6 ปี ดังนี้
| ระดับชั้น | สถานที่ศึกษา |
| --- | --- |
 ระดับชั้นเตรียมแพระดับชั้นเตรียมแพทยศาสตร์และชั้นปรีคลินิก (ชั้นปี 1 - 3) วิทยาลัยแพทยศาสตร์และการสาธารณสุข  ระดับชั้นคลินิก (ชั้นปี 4 - 6):  มหาวิทยาลัยอุบลราชธานี  ศูนย์แพทยศาสตรศึกษาชั้นคลินิก โรงพยาบาลสรรพสิทธิประสงค์
สถาบันฝึกอมรมแพทย์ประจำบ้าน

เป็นสถาบันฝึกอมรมแพทย์ประจำบ้าน สาขาอายุรศาสตร์ สาขาสูติ-นรีเวช สาขาศัลยศาสตร์ สาขาเวชศาสตร์ครอบครัว
พระอนุสาวรีย์ พลตรี พระเจ้าบรมวงศ์เธอ พระองค์เจ้าชุมพลสมโภช กรมหลวงสรรพสิทธิประสงค์และอาคาร 50 พรรษามหาวชิราลงกรณ์
สโมสรฟุตบอลบุนยอดกอร์

สโมสรฟุตบอลบุนยอดกอร์ (อุซเบก: Bunyodkor futbol klubi) เป็นสโมสรฟุตบอลจากกรุงทาชเคนต์ในประเทศอุซเบกิสถาน ก่อตั้งในปี ค.ศ. 2005 ปัจจุบันเล่นอยู่ในอุซเบกลีก
กระทรวงวิทยาศาสตร์และเทคโนโลยี (ประเทศไทย)

| --- | --- |
Ministry of Science and Technology

ภาพรวมหน่วยงาน
ก่อตั้ง: 3 ตุลาคม พ.ศ. 2545
หน่วยงานก่อนหน้า: กระทรวงวิทยาศาสตร์ เทคโนโลยีและการพลังงาน (2522-2535) กระทรวงวิทยาศาสตร์ เทคโนโลยีและสิ่งแวดล้อม (2535-2545)
ยุบเลิก: 2 พฤษภาคม พ.ศ. 2562
หน่วยงานสืบทอด: กระทรวงการอุดมศึกษา วิทยาศาสตร์ วิจัยและนวัตกรรม
เขตอำนาจ: ทั้งประเทศ
สำนักงานใหญ่: ถนนพระรามที่ 6 แขวงทุ่งพญาไท เขตราชเทวี กรุงเทพมหานคร
งบประมาณต่อปี: 9,725.674 ล้านบาท (พ.ศ. 2559)
ลูกสังกัดหน่วยงาน: ดูในบทความ
เว็บไซต์: www.most.go.th
กระทรวงวิทยาศาสตร์และเทคโนโลยี (อังกฤษ: Ministry of Science and Technology) มีอำนาจหน้าที่เกี่ยวกับการวางแผน ส่งเสริม และพัฒนาวิทยาศาสตร์และเทคโนโลยี
ประวัติ

สืบเนื่องจากการประชุม คณะกรรมการบริหารสภาวิจัยแห่งชาติ ครั้งที่ 9/2519 มีมติให้แต่งตั้ง คณะอนุกรรมการวางนโยบายและแผนวิทยาศาสตร์ และเทคโนโลยี โดยมี ศ.ดร.ชุบ กาญจนประกร เป็นประธานอนุกรรมการ และ ศ.ดร.สง่า สรรพศรี เป็นรองประธาน โดยจัดทำรายงานเรื่อง "การปฏิรูประบบบริหารราชการของรัฐ" โดยมีการเสนอแนะให้จัดตั้ง กระทรวงวิทยาศาสตร์ เทคโนโลยีและการพลังงานขึ้น ในสมัยรัฐบาลนายธานินทร์ กรัยวิเชียร แต่ยังไม่ได้ข้อยุติก็เกิดการเปลี่ยนแปลงรัฐบาลเสียก่อน
ต่อมา เมื่อมีรัฐบาลใหม่ ในปี 2520 และในปี 2522 พลเอก เกรียงศักดิ์ ชมะนันทน์ ได้มีการพิจารณาการตั้ง กระทรวงวิทยาศาสตร์ฯ ขึ้น โดยได้เสนอร่างพระราชบัญญัติแก้ไขประกาศคณะปฏิวัติ และได้รับความเห็นชอบจาก สภานิติบัญญัติแห่งชาติ และประกาศใช้ใน ราชกิจจานุเบกษา มีผลตั้งแต่วันที่ 24 มีนาคม 2522
ในภายหลัง เมื่อ สถานการณ์สิ่งแวดล้อมในประเทศไทย ทวีความรุนแรงเพิ่มขึ้น รัฐบาลจึงได้มุ่งเน้น และให้ความสำคัญกับสิ่งแวดล้อมเพิ่มขึ้น โดยได้มีการจัดตั้งหน่วยงานที่เกี่ยวกับสิ่งแวดล้อมเพิ่มเติ่ม เช่น กรมควบคุมมลพิษ, กรมส่งเสริมคุณภาพสิ่งแวดล้อม, สำนักนโยบายและแผนสิ่งแวดล้อม โดยทั้งสามหน่วยงานนี้จัดตั้งตามพันธกิจ ตามพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. 2535 โดยรับโอนอำนาจหน้าที่และกิจการบริหารของสำนักงานคณะกรรมการสิ่งแวดล้อมแห่งชาติ  พร้อมกับเปลี่ยนนามกระทรวงเสียใหม่ เป็น กระทรวงวิทยาศาสตร์ เทคโนโลยีและสิ่งแวดล้อม โดยมีผลบังคับใช้เมื่อวันที่ 4 เมษายน 2535
ต่อมาในสมัยรัฐบาลทักษิณ ชินวัตร เป็นนายกรัฐมนตรี ได้มีการปรับปรุงกระทรวง ทบวง กรม ให้ทันสมัยกับสถานการณ์ปัจจุบัน และสอดคล้องกับงานที่มากขึ้น ทำให้กระทรวงวิทยาศาสตร์ เทคโนโลยีและสิ่งแวดล้อม เปลี่ยนชื่อเป็น กระทรวงวิทยาศาสตร์และเทคโนโลยี และมีบทบาทที่ชัดเจนในด้านวิทยาศาสตร์และเทคโนโลยี โดยมีผลตั้งแต่วันที่ 3 ตุลาคม พ.ศ. 2545
ในวันพุธที่ 1 พฤษภาคม พ.ศ. 2562 ราชกิจจานุเบกษาได้เผยแพร่ พระราชบัญญัติปรับปรุงกระทรวง ทบวง กรม (ฉบับที่ 19) พ.ศ. 2562 ซึ่งมีผลบังคับใช้ในวันถัดจากวันประกาศในราชกิจจานุเบกษาคือในวันพฤหัสบดีที่ 2 พฤษภาคม พ.ศ. 2562 ส่งผลให้กระทรวงวิทยาศาสตร์และเทคโนโลยีถูกยุบลงและควบรวมเข้ากับสำนักงานคณะกรรมการการอุดมศึกษา กระทรวงศึกษาธิการ และสำนักงานคณะกรรมการวิจัยแห่งชาติ เป็นกระทรวงใหม่ชื่อว่า กระทรวงการอุดมศึกษา วิทยาศาสตร์ วิจัยและนวัตกรรม
พันธกิจ

เสนอแนะนโยบาย จัดทำยุทธศาสตร์และแผนด้านวิทยาศาสตร์เทคโนโลยีและนวัตกรรม
ริเริ่ม เร่งรัด ผลักดันและดำเนินการวิจัยและพัฒนา เพื่อสร้างองค์ความรู้ และสร้างผลกระทบเชิงเศรษฐกิจและสังคม รวมทั้งพัฒนาโครงสร้างพื้นฐานด้านวิทยาศาสตร์ เทคโนโลยีและนวัตกรรม
ร่วมมือกับหน่วยงานต่างๆ สร้างคนดีและเก่งในทุกระดับ รวมทั้งสร้างความตระหนักด้านวิทยาศาสตร์ เทคโนโลยีและนวัตกรรม ให้แพร่หลายและเป็นที่ยอมรับ
สร้างระบบสนับสนุนวิทยาศาสตร์ เทคโนโลยีและนวัตกรรมอย่างมีประสิทธิภาพ เพื่อสามารถสร้างปัญญา เข้าถึงความรู้ใหม่ๆ และนำภูมิปัญญาไทยมาใช้ผสมผสานกันได้
สนับสนุนให้มีการถ่ายทอดเทคโนโลยี และสร้างนวัตกรรมให้แก่ภาคการผลิตและบริการ รวมทั้งบริการสังคมด้วยวิทยาศาสตร์ เทคโนโลยี และนวัตกรรม เพื่อเพิ่มผลิตภาพทางเศรษฐกิจ และคุณภาพชีวิตของประชาชน
หน่วยงานในสังกัด

ส่วนราชการระดับกรม 4 หน่วยงาน
สำนักงานรัฐมนตรี
สำนักงานปลัดกระทรวง
กรมวิทยาศาสตร์บริการ
สำนักงานปรมาณูเพื่อสันติ
หน่วยงานในกำกับของกระทรวง 3 หน่วยงาน ซึ่งจัดตั้งตามพระราชบัญญัติเฉพาะ
สำนักงานพัฒนาวิทยาศาสตร์และเทคโนโลยีแห่งชาติ
สถาบันมาตรวิทยาแห่งชาติ
สำนักงานคณะกรรมการนโยบายวิทยาศาสตร์เทคโนโลยีและนวัตกรรมแห่งชาติ
รัฐวิสาหกิจ 2 หน่วยงาน
สถาบันวิจัยวิทยาศาสตร์และเทคโนโลยีแห่งประเทศไทย
องค์การพิพิธภัณฑ์วิทยาศาสตร์แห่งชาติ
องค์การมหาชน 7 หน่วยงาน
สำนักงานนวัตกรรมแห่งชาติ (องค์การมหาชน)
สำนักงานพัฒนาเทคโนโลยีอวกาศและภูมิสารสนเทศ (องค์การมหาชน)
สถาบันวิจัยดาราศาสตร์แห่งชาติ (องค์การมหาชน)
สถาบันเทคโนโลยีนิวเคลียร์แห่งชาติ (องค์การมหาชน)
สถาบันวิจัยแสงซินโครตรอน (องค์การมหาชน)
สถาบันสารสนเทศทรัพยากรน้ำ (องค์การมหาชน)
ศูนย์ความเป็นเลิศด้านชีววิทยาศาสตร์ (องค์การมหาชน)
ดูเพิ่ม

รัฐมนตรีว่าการกระทรวงวิทยาศาสตร์และเทคโนโลยีของไทย
รายชื่อปลัดกระทรวงวิทยาศาสตร์และเทคโนโลยีของไทย